Jelasin soal Gempol  dalam bahasa sunda dong

Gempol; Nauclea orientalis; Bangkal  nyaéta hiji tangkal anu asalna tina kulawarga Rubiaceae.

Urang Inggris nyebut tangkal gempol yellow cheesewood aya ogé leichhardt pine, di Thailand disebutna kanluang.

Di Australia disebutna: Atulwanyi, Atulganyi, Gadugay, Jirrib, Kaapi, Kalpi (Aborigin); Bornéo : Bankal, Bangkol, Bongkol; Laos: Karn Luang

Pilipina: Malakabak (bagobo), Mambog (bikol), Kabak, Hambabalos

Sri Lanka: Batticaloa (Tamil), Bakmee (Sinhalese)

Tangkal gempol jangkungna bisa nepika 30 méter, buleudan tangkalna (diaméter 1 méter)

Kulit tangkal semu konéng, sakapeung oranye, semu beureum sakapeung katembong beureum.

Daunna héjo kolot, wanguna kawas écéng, ukuran panjang 10-27cm rubakna 6-17 cm.

Kembangna seungit, kelir semu konéng aya ogé oranye, diaméterna 3-5cm, kalawan mibanda nektar jeung polen pikeun nyiruan madu.

Buahna korodok, tur loba siki laletik di jerona 1.5-2mm.

Urang Aborigin di kaléreun Queensland, Australia, ngamangpaatkeun kulitna pikeun ngubaran nyeri beuteung, digegel sasatoan, raheut séjéna.

Kai tangkal gempol geus dimangpaatkeun pikeun nyieun parahu, parabot rumahtangga kayaning: lomari, pago, dipan, jeung sajabana.

Malahan di Timika Papua mah ieu tangkal gempol téh disebutna tangkal kai parahu.

Tangkalna anu ngarumpuyuk iuh bisa dimangpaatkeun pikeun pangiuh-iuh, sipatna anu henteu ogoan tur gancang jadi, tangkal gempol bisa dipelakeun dina taneuh anu henteu pati subur atawa tutuwuhan pikeun reklamasi.

Kalakay dauna, mibanda sipat granulasi anu bisa dimangpaatkeun pikeun ngajaga kasuburan taneuh.